11.ฐานะการเงินและผลการดำเนินงาน

11.1 งบการเงินเฉพาะบริษัทฯ และงบการเงินรวมปี 2552 – 2554

11.1.1 ชื่อผู้สอบบัญชี

  นายวิเชียร ธรรมตระกูล ผู้สอบบัญชีรับอนุญาต ทะเบียนเลขที่ 3183 - บริษัท เคพีเอ็มจี ภูมิไชย
  สอบบัญชี จำกัด

11.1.2 สรุปรายงานการตรวจสอบและรายงานการสอบทานของผู้สอบบัญชี

  สำหรับปีสิ้นสุดวันที่ 31 ธันวาคม 2552– 2554:
  ผู้สอบบัญชีได้ตรวจสอบหรือสอบทานงบการเงินเฉพาะบริษัทฯ และงบการเงินรวมของบริษัทฯ
  บริษัทย่อย และกิจการที่ควบคุมร่วมกัน
  โดยมีความเห็นว่าถูกต้องตามที่ควรในสาระสำคัญตามหลักการบัญชีที่รับรองทั่วไป อย่างไรก็ตาม
  บริษัทฯ ได้มีการอธิบายไว้ในหมายเหตุประกอบงบการเงิน
  ในการที่กิจการได้ใช้มาตรฐานการรายงานทางเงินที่ออกและปรับปรุงใหม่
  ซึ่งมีผลบังคับใช้ตั้งแต่วันที่ 1 มกราคม 2554

11.1.3 ค่าตอบแทนผู้สอบบัญชี

  สำนักงานสอบบัญชีและผู้สอบบัญชีไม่เป็นบุคคลหรือกิจการที่เกี่ยวข้องกับบริษัทฯ โดยบริษัทฯ
  บริษัทย่อยและกิจการที่ควบคุมร่วมกัน จ่ายค่าตอบแทนผู้สอบบัญชีในปี 2553 และ ปี 2554 จำนวน
  1.73 ล้านบาท และ 1.94 ล้านบาทตามลำดับ สำหรับค่าตรวจสอบ/สอบทานงบการเงิน
  และมิได้จ่ายค่าตอบแทนอื่นให้ผู้สอบบัญชี หรือบุคคล
  หรือกิจการที่เกี่ยวข้องกับผู้สอบบัญชีและสำนักงานสอบบัญชี

11.1.4 ตารางสรุปงบการเงิน

  งบการเงินดังต่อไปนี้ เป็นงบการเงินรวมของบริษัท บริษัทย่อย และกิจการที่ควบคุมร่วมกัน
  โดยรายการบัญชีบางรายการในตารางนี้ได้มีการจัดกลุ่มใหม่
  เพื่อให้สอดคล้องกับการจัดประเภทรายการบัญชีของงวดปัจจุบัน

บริษัท เนชั่นอินเตอร์ เนชั่นแนล เอ็ดดูเทนเมนท์ จำกัด (มหาชน) และบริษัทย่อย

งบแสดงฐานะการเงิน (เดิมงบดุล)

ณ วันที่ 31 ธันวาคม 2552-2554

  หน่วย : ล้านบาท

+--------------------------------------+---------+---------+---------+
|   รายการ                             | 2552    | 2553    | 2554    |
+--------------------------------------+---------+---------+---------+
| สินทรัพย์                               |         |         |         |
+--------------------------------------+---------+---------+---------+
| สินทรัพย์หมุนเวียน                        |         |         |         |
+--------------------------------------+---------+---------+---------+
| เงินสดและรายการเทียบเท่าเงินสด           | 42.34   | 51.66   | 29.45   |
+--------------------------------------+---------+---------+---------+
| เงินลงทุนชั่วคราว                        | 5.00    | -       | -       |
+--------------------------------------+---------+---------+---------+
| ลูกหนี้การค้า                            | 92.02   | 91.08   | 103.10  |
+--------------------------------------+---------+---------+---------+
| รายได้ค้างรับ                           | 10.22   | 11.22   | 9.75    |
+--------------------------------------+---------+---------+---------+
| ลูกหนี้กิจการอื่นที่เกี่ยวข้องกัน                | 10.02   | 12.76   | 16.16   |
+--------------------------------------+---------+---------+---------+
| สินค้าคงเหลือ                           | 53.67   | 68.80   | 94.30   |
+--------------------------------------+---------+---------+---------+
| สินทรัพย์หมุนเวียนอื่น                      | 5.04    | 9.38    | 9.28    |
+--------------------------------------+---------+---------+---------+
| รวมสินทรัพย์หมุนเวียน                     | 218.31  | 244.89  | 262.04  |
+--------------------------------------+---------+---------+---------+
| สินทรัพย์ไม่หมุนเวียน                      |         |         |         |
+--------------------------------------+---------+---------+---------+
| อุปกรณ์                                | 3.16    | 5.13    | 4.54    |
+--------------------------------------+---------+---------+---------+
| สินทรัพย์ไม่มีตัวตน                        | 18.77   | 27.23   | 38.98   |
+--------------------------------------+---------+---------+---------+
| เงินฝากที่มีข้อจำกัดในการใช้                | -       | 3.77    | 2.50    |
+--------------------------------------+---------+---------+---------+
| สินทรัพย์ไม่หมุนเวียนอี่น                    | 0.33    | 0.63    | 0.71    |
+--------------------------------------+---------+---------+---------+
| รวมสินทรัพย์ไม่หมุนเวียน                   | 22.26   | 36.76   | 46.73   |
+--------------------------------------+---------+---------+---------+
| รวมสินทรัพย์                            | 240.57  | 281.65  | 308.77  |
+--------------------------------------+---------+---------+---------+
| บริษัท เนชั่นอินเตอร์ เนชั่นแนล เอ็ดดูเทนเมนท์  |         |         |         |
| จำกัด (มหาชน) และบริษัทย่อย              |         |         |         |
|                                      |         |         |         |
| งบแสดงฐานะการเงิน (เดิมงบดุล) (ต่อ)      |         |         |         |
|                                      |         |         |         |
| ณ วันที่ 31 ธันวาคม 2552-2554            |         |         |         |
|                                      |         |         |         |
|   หน่วย:ล้านบาท                        |         |         |         |
+--------------------------------------+---------+---------+---------+
|   รายการ                             | 2552    | 2553    | 2554    |
+--------------------------------------+---------+---------+---------+
| หนี้สินและส่วนของผู้ถือหุ้น                   |         |         |         |
+--------------------------------------+---------+---------+---------+
| หนี้สินหมุนเวียน                          |         |         |         |
+--------------------------------------+---------+---------+---------+
| เงินเบิกเกินบัญชีธนาคาร                   | 0.17    | 4.73    | 3.10    |
+--------------------------------------+---------+---------+---------+
| เจ้าหนี้การค้า                           | 71.45   | 76.18   | 86.14   |
+--------------------------------------+---------+---------+---------+
| เจ้าหนี้อื่นกิจการที่เกี่ยวข้องกัน               | 4.55    | 6.44    | 5.75    |
+--------------------------------------+---------+---------+---------+
| เงินกู้ยืมระยะยาวที่ถึงกำหนดชำระภายในหนึ่งปี   | -       | 7.28    | 5.02    |
+--------------------------------------+---------+---------+---------+
| ภาษีเงินได้ค้างจ่าย                       | 14.40   | 5.97    | 5.64    |
+--------------------------------------+---------+---------+---------+
| หนี้สินหมุนเวียนอื่น                        | 36.78   | 36.96   | 40.51   |
+--------------------------------------+---------+---------+---------+
| รวมหนี้สินหมุนเวียน                       | 127.35  | 137.56  | 146.16  |
+--------------------------------------+---------+---------+---------+
| หนี้สินไม่หมุนเวียน                        |         |         |         |
+--------------------------------------+---------+---------+---------+
| ภาระผูกพันผลประโยชน์พนักงาน              | -       | -       | 6.02    |
+--------------------------------------+---------+---------+---------+
| เงินกู้ยืมระยะยาวจากสถาบันการเงิน          | -       | -       | 4.61    |
+--------------------------------------+---------+---------+---------+
| รวมหนี้สิน                              | 127.35  | 137.56  | 156.79  |
+--------------------------------------+---------+---------+---------+
|                                      |         |         |         |
+--------------------------------------+---------+---------+---------+
| ส่วนของผู้ถือหุ้น                          |         |         |         |
+--------------------------------------+---------+---------+---------+
| ทุนจดทะเบียน                           |         |         |         |
+--------------------------------------+---------+---------+---------+
| ทุนที่ออกและชำระแล้ว                     | 70.00   | 85.00   | 85.00   |
+--------------------------------------+---------+---------+---------+
| ส่วนเกินมูลค่าหุ้น                         | -       | 18.35   | 18.35   |
+--------------------------------------+---------+---------+---------+
| กำไรสะสมที่จัดสรรเป็นสำรองตามกฎหมาย      | 8.50    | 8.50    | 8.50    |
+--------------------------------------+---------+---------+---------+
| กำไรสะสมที่ยังไม่ได้จัดสรร                 | 34.72   | 32.24   | 40.13   |
+--------------------------------------+---------+---------+---------+
| ส่วนของผู้ถือหุ้นเฉพาะบริษัท                 | 113.22  | 144.09  | 151.98  |
+--------------------------------------+---------+---------+---------+
| ส่วนของผู้ถือหุ้นส่วนน้อย                    | -       | -       | -       |
+--------------------------------------+---------+---------+---------+
| ส่วนของผู้ถือหุ้น                          | 113.22  | 144.09  | 151.98  |
+--------------------------------------+---------+---------+---------+
| รวมหนี้สินและส่วนของผู้ถือหุ้น                | 240.57  | 281.65  | 308.77  |
+--------------------------------------+---------+---------+---------+

บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) และบริษัทย่อย

งบกำไรขาดทุนเบ็ดเสร็จ (เดิมงบกำไรขาดทุน)

สำหรับปี สิ้นสุดวันที่ 31 ธันวาคม 2552-2554

หน่วย : ล้านบาท

  ---------------------------------------- ---------- ---------- ----------
  รายการ                                   2552       2553       2554

  รายได้                                                          

  รายได้จากการขายสินค้าและการให้บริการ          299.23     283.87     288.58

  รายได้อื่น                                  3.24       5.87       8.11

  รวมรายได้                                 302.47     289.74     296.69

  ค่าใช้จ่าย                                                        

  ต้นทุนขายสินค้าและต้นทุนการให้บริการ             200.72     194.99     200.97

  ค่าใช้จ่ายในการขายและบริหาร                  73.46      63.86      69.31

  รวมค่าใช้จ่าย                               274.18     258.85     270.28

  กำไรก่อนต้นทุนทางการเงินและค่าใช้จ่ายภาษีเงินได้   28.29      30.89      26.41

  ต้นทุนทางการเงิน                            0.06       1.24       1.68

  ค่าใช้จ่ายภาษีเงินได้                          13.90      8.93       7.25

  กำไรสำหรับปี                               14.33      20.72      17.48

  กำไรต่อหุ้นขั้นพื้นฐาน(บาท)                     0.20       0.29       0.21
  ---------------------------------------- ---------- ---------- ----------

บริษัท เนชั่น อินเตอร์เนชั่นแนล เอ็ดดูเทนเมนท จำกัด (มหาชน) และบริษัทย่อย

งบกระแสเงินสด

สำหรับปี สิ้นสุดวันที่ 31 ธันวาคม 2552-2554

  หน่วย : ล้านบาท

  ---------------------------------------- ---------- --------- ----------
   รายการ                                  2552       2553      2554

  กระแสเงินสดจากกิจกรรมดำเนินงาน                                   

  กำไรสำหรับปี                               14.33      20.72     17.48

  รายการปรับปรุง                                                  

  ค่าเสื่อมราคาและรายจ่ายตัดบัญชี                 23.46      22.28     22.89

  ดอกเบี้ยรับ                                 (0.17)     (1.28)    (2.41)

  ต้นทุนทางการเงิน                            0.06       1.24      1.68

  หนี้สงสัยจะสูญ                               1.90       0.91      0.60

  ขาดทุนจากสินค้าล้าสมัย                        13.07      1.98      (7.08)

  อุปกรณ์ตัดจำหน่าย                            -          0.24      -

  ภาษีเงินได้                                 13.90      8.93      7.25

                                           66.55      55.02     40.42

  การเปลี่ยนแปลงในสินทรัพย์และหนี้สินดำเนินงาน                           

  ลูกหนี้การค้า                                (12.26)    (0.12)    (12.61)

  รายได้ค้างรับ                               (2.83)     (0.99)    1.47

  ลูกหนี้อื่นกิจการที่เกี่ยวข้องกัน                    4.72       (2.72)    (3.41)

  สินค้าคงเหลือ                               (7.79)     (17.11)   (18.44)

  สินทรัพย์หมุนเวียนอื่น                          (1.04)     (4.34)    0.11

  เงินฝากที่มีข้อจำกัดในการใช้                    -          (3.77)    1.27

  สินทรัพย์ไม่หมุนเวียนอื่น                        1.16       (0.30)    (0.07)

  เจ้าหนี้การค้า                               1.75       4.73      9.95

  เจ้าหนี้อื่นกิจการที่เกี่ยวข้องกัน                   (0.96)     1.89      (0.69)

  หนี้สินหมุนเวียนอื่น                            4.44       0.17      3.55

  หนี้สินไม่หมุนเวียนอื่น                          (0.15)     -         -

  ภาระผูกพันผลประโยชน์พนักงาน                  -          -         0.68

  จ่ายภาษีเงินได้                              (17.12)    (17.35)   (7.58)

  เงินสดสุทธิได้มาจากกิจกรรมดำเนินงาน            36.47      15.11     14.65
  ---------------------------------------- ---------- --------- ----------

บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน)

งบกระแสเงินสด (ต่อ)

สำหรับปี สิ้นสุดวันที่ 31 ธันวาคม 2552-2554

  หน่วย : ล้านบาท

  ---------------------------------------- ---------- --------- ----------
   รายการ                                  2552       2553      2554

  กระแสเงินสดจากกิจกรรมลงทุน                                        

  รับดอกเบี้ย                                 0.17       1.28      2.41

  ซื้อเงินลงทุนชั่วคราว                          (5.00)     5.00      -

  ซื้ออุปกรณ์                                  (2.43)     (3.53)    (1.14)

  ซื้อสินทรัพย์ไม่มีตัวตน                          (25.04)    (29.41)   (32.92)

  ขายอุปกรณ์                                 0.07       -         -

  ขายสินทรัพย์ไม่มีตัวตน                         1.22       -         -

  เงินสดสุทธิใช้ไปในกิจกรรมลงทุน                 (31.01)    (26.66)   (31.65)

  กระแสเงินสดจากกิจกรรมจัดหาเงิน                                    

  จ่ายดอกเบี้ย                                (0.06)     (1.24)    (1.68)

  จ่ายเงินปันผลให้ถือหุ้นของบริษัท                  (35.00)    (23.20)   (4.25)

  เงินเบิกเกินบัญชีธนาคาร                       0.17       4.55      (1.63)

  เงินสดรับจากเงินกู้ยืมระยะยาว                  -          12.50     12.50

  ชำระคืนเงินกู้ยืมระยะยาว                      -          (5.09)    (10.15)

  เงินสดรับจากการออกหุ้นสามัญเพิ่มทุน              -          36.00     -

  ค่าใช้จ่ายในการออกหุ้นสามัญเพิ่มทุน               -          (2.65)    -

  เงินสดสุทธิได้มาจาก (ใช้ไปใน) กิจกรรมจัดหาเงิน   (34.89)    20.87     (5.21)

  เงินสดและรายการเทียบเท่าเงินสดลดลงสุทธิ        (29.43)    (9.32)    (22.21)

  เงินสดและรายการเทียบเท่าเงินสด ณ วันต้นปี       71.77      42.34     51.66

  เงินสดและรายการเทียบเท่าเงินสด ณ วันสิ้นปี       42.34      51.66     29.45
  ---------------------------------------- ---------- --------- ----------

11.1.5 ตารางสรุปอัตราส่วนทางการเงินที่สำคัญ

+------------------------------+-------+---------+---------+----------+
| รายการ                       |       | 2552    | 2553    | 2554     |
+------------------------------+-------+---------+---------+----------+
| อัตราส่วนสภาพคล่อง (Liquidity   |       |         |         |          |
| Ratio)                       |       |         |         |          |
+------------------------------+-------+---------+---------+----------+
| อัตราส่วนสภาพคล่อง              | (เท่า) | 1.71    | 1.78    | 1.79     |
+------------------------------+-------+---------+---------+----------+
| อัตราส่วนสภาพคล่องหมุนเร็ว        | (เท่า) | 1.09    | 1.04    | 0.91     |
+------------------------------+-------+---------+---------+----------+
| อัตราส่วนสภาพคล่องกระแสเงินสด    | (เท่า) | 0.29    | 0.23    | 0.21     |
+------------------------------+-------+---------+---------+----------+
| อัตราส่วนหมุนเวียนลูกหนี้การค้า      | (เท่า) | 2.88    | 2.65    | 2.57     |
+------------------------------+-------+---------+---------+----------+
| ระยะเวลาเก็บหนี้เฉลี่ย            | (วัน)  | 124.90  | 135.63  | 139.87   |
+------------------------------+-------+---------+---------+----------+
| อัตราส่วนหมุนเวียนสินค้าคงเหลือ     | (เท่า) | 3.55    | 3.18    | 2.46     |
+------------------------------+-------+---------+---------+----------+
| ระยะเวลาขายสินค้าเฉลี่ย          | (วัน)  | 101.30  | 113.05  | 146.07   |
+------------------------------+-------+---------+---------+----------+
| อัตราส่วนหมุนเวียนเจ้าหนี้          | (เท่า) | 2.84    | 2.64    | 2.48     |
+------------------------------+-------+---------+---------+----------+
| ระยะเวลาชำระหนี้               | (วัน)  | 126.96  | 136.28  | 145.38   |
+------------------------------+-------+---------+---------+----------+
| Cash Cycle                   | (วัน)  | 99.25   | 112.39  | 140.56   |
+------------------------------+-------+---------+---------+----------+
| อัตรา                         |       |         |         |          |
| ส่วนแสดงความสามารถในการหากำไร |       |         |         |          |
| (Profita                     |       |         |         |          |
|                              |       |         |         |          |
| ( (Profitability Ratio)      |       |         |         |          |
+------------------------------+-------+---------+---------+----------+
| อัตรากำไรขั้นต้น                 | (%)   | 33.12   | 31.31   | 30.36    |
+------------------------------+-------+---------+---------+----------+
| อัตรากำไรจากการดำเนินงาน       | (%)   | 8.37    | 8.81    | 6.34     |
+------------------------------+-------+---------+---------+----------+
| อัตรากำไรอื่น                   | (%)   | 1.07    | 2.03    | 2.73     |
+------------------------------+-------+---------+---------+----------+
| อัตราส่วนเงินสดต่อการทำกำไร      | (%)   | 145.59  | 60.39   | 80.08    |
+------------------------------+-------+---------+---------+----------+
| อัตรากำไรสุทธิ                  | (%)   | 4.74    | 7.15    | 5.89     |
+------------------------------+-------+---------+---------+----------+
| อัตราผลตอบแทนผู้ถือหุ้น            | (%)   | 11.60   | 16.11   | 11.81    |
+------------------------------+-------+---------+---------+----------+
| อัตราส                        |       |         |         |          |
| ่วนแสดงประสิทธิภาพในการดำเนินงาน |       |         |         |          |
+------------------------------+-------+---------+---------+----------+
| อัตราผลตอบแทนจากสินทรัพย์        | (%)   | 5.73    | 7.94    | 5.92     |
+------------------------------+-------+---------+---------+----------+
| อัตราผลตอบแทนจากสินทรัพย์ถาวร    | (%)   | 626.06  | 531.87  | 393.24   |
+------------------------------+-------+---------+---------+----------+
| อัตราการหมุนของสินทรัพย์          | (เท่า) | 1.21    | 2.22    | 2.01     |
+------------------------------+-------+---------+---------+----------+
| อัตราส่วนวิเคราะห์นโยบายการเงิน   |       |         |         |          |
+------------------------------+-------+---------+---------+----------+
| อัตราส่วนหนี้สินต่อส่วนของผู้ถือหุ้น     | (เท่า) | 1.12    | 0.95    | 1.03     |
+------------------------------+-------+---------+---------+----------+
| อัตรา                         | (เท่า) | 854.76  | 20.39   | 14.04    |
| ส่วนความสามารถในการชำระดอกเบี้ย |       |         |         |          |
+------------------------------+-------+---------+---------+----------+
| อัตราส่วนควา                   | (เท่า) | 0.54    | 0.27    | 0.30     |
| มสามารถในการชำระภาระผูกพันผูกพัน |       |         |         |          |
+------------------------------+-------+---------+---------+----------+
| อัตราการจ่ายเงินปันผล            | (%)   | 244.29  | 111.97  | 24.32    |
+------------------------------+-------+---------+---------+----------+

11.2 คำอธิบาย และการวิเคราะห์ฐานะการเงินและผลการดำเนินงาน

11.2.1 สรุปภาพรวมผลการดำเนินงานที่ผ่านมา

การประกอบธุรกิจหลักของกลุ่มบริษัทฯ สามารถแบ่งได้เป็น 3 ประเภท คือ
การผลิตและจำหน่ายพ็อคเก็ตบุ๊คส์ การผลิตและจำหน่ายสื่อสิ่งพิมพ์สำหรับเยาวชน
และการเป็นตัวแทนจำหน่ายสิ่งพิมพ์ต่างประเทศ ซึ่งสร้างรายได้ให้แก่กลุ่มบริษัทฯ
คิดเป็นสัดส่วนร้อยละ 21.14, 46.01 และ 30.12 ของรายได้รวมของกลุ่มบริษัทฯ ในปี 2554
ตามลำดับ

ในช่วงปี 2552 กลุ่มบริษัทฯ มีรายได้รวมและกำไรสุทธิจำนวน 302.47 และ 14.33 ล้านบาท
ลดลง 40.57 และ 20.20 ล้านบาท จากรายได้รวมและกำไรสุทธิในปี 2551 จำนวน 343.04
และ 34.53 ล้านบาท คิดเป็นอัตราการลดลงร้อยละ 11.83 และ 58.53 ตามลำดับ
เนื่องจากการลดลงของยอดจำหน่ายพ็อคเก็ตบุ๊คส์ และสื่อสิ่งพิมพ์สำหรับเยาวชน

ในปี 2553 กลุ่มบริษัทฯ มีรายได้รวมจำนวน 289.74 ล้านบาท ลดลง 12.73 ล้านบาท
จากรายได้รวมในปี 2552 จำนวน 302.47 ล้านบาท คิดเป็นอัตราการลดลงร้อยละ 4.21
เนื่องจากการลดลงของยอดจำหน่ายสื่อสิ่งพิมพ์สำหรับเยาวชน
และสิ่งพิมพ์ต่างประเทศจากเหตุการณ์ไม่สงบทางการเมือง อย่างไรก็ตาม ในปี 2553 กลุ่มบริษัทฯ
มีกำไรสุทธิจำนวน 20.72 ล้านบาท เพิ่มขึ้น 6.39 ล้านบาท คิดเป็นอัตราการเพิ่มขึ้นร้อยละ
44.59 เนื่องจากราคากระดาษซึ่งเป็นต้นทุนการผลิตปรับลดลง และบริษัทฯ
มีการควบคุมค่าใช้จ่ายในการขายและบริหารที่ดี

ในปี 2554 กลุ่มบริษัทฯ มีรายได้รวมจำนวน 296.69 ล้านบาท เพิ่มขึ้น 6.95 ล้านบาท
จากรายได้รวมในปี 2553 จำนวน 289.74 ล้านบาท คิดเป็นอัตราเพิ่มขึ้นร้อยละ 2.40
เนื่องจากรายได้จากการจำหน่ายสื่อสิ่งพิมพ์ลดลงร้อยละ 3 มาจากสื่อสิ่งพิมพ์สำหรับเยาวชน
และสิ่งพิมพ์ต่างประเทศจากเหตุการณ์น้ำท่วมครั้งใหญ่ของประเทศไทย
ซึ่งมีผลกับการกระจายยอดส่งตามร้านเอเย่นต์ รายได้จากการให้บริการเพิ่มขึ้นร้อยละ 12
เนื่องจากมีรายได้เพิ่มขึ้นในส่วนของค่าโฆษณาและรับจ้างพิมพ์หนังสือเล่ม อย่างไรก็ตาม ในปี 2554
กลุ่มบริษัทฯ มีกำไรสุทธิจำนวน 17.48 ล้านบาท ลดลง 3.24 ล้านบาท คิดเป็นอัตราลดลงร้อยละ
15.64 เนื่องจากมีค่าใช้จ่ายในการขายและบริหารเพิ่มขึ้นร้อยละ 9
เพื่อรองรับกับการดำเนินงานที่จะขยายตัวทางธุรกิจ

11.2.2 ผลการดำเนินงานของกลุ่มบริษัทฯ ในแต่ละสายธุรกิจ

ก. รายได้

การรับรู้รายได้ของกลุ่มบริษัทฯ สามารถแบ่งได้เป็น 2 ประเภทหลักดังนี้

1)  การขายฝาก กลุ่มบริษัทฯ รับรู้รายได้แบบการขายฝากในการจำหน่ายหนังสือพ็อคเก็ตบุ๊คส์
    และสื่อสิ่งพิมพ์สำหรับเยาวชน ผ่านผู้จัดจำหน่ายหนังสือรายใหญ่ที่มีร้านหนังสือหลายสาขา
    โดยกลุ่มบริษัทฯ ยังไม่รับรู้รายได้เมื่อมีการโอนสินค้าจากคลังไปให้ผู้จัดจำหน่ายเหล่านั้น
    แต่จะรับรู้เป็นรายได้เมื่อกลุ่มบริษัทฯ ได้รับใบสรุปยอดขายรายเดือนจากผู้จัดจำหน่าย

2)  การขายเชื่อ กลุ่มบริษัทฯ รับรู้รายได้แบบการขายเชื่อในการจำหน่ายสื่อสิ่งพิมพ์สำหรับเยาวชน
    และหนังสือพิมพ์ และนิตยสารต่างประเทศผ่านเอเย่นต์รายย่อย และกลุ่มค้าปลีกสมัยใหม่
    (Modern Trade) โดยกลุ่มบริษัทฯ รับรู้รายได้เมื่อมีการส่งมอบสินค้าตามใบส่งของ (DO)
    และมีการหักค่าเผื่อสินค้ารับคืน
    ซึ่งคำนวณจากสัดส่วนร้อยละของจำนวนสินค้ารับคืนในอดีตย้อนหลัง 12
    เดือนต่อจำนวนสินค้าที่ขายทั้งหมด

ประเภทรายได้

  ----------------------------------------------- -------- -------- -------- -------- -------- --------
  รายได้จากกลุ่มธุรกิจ                                 2552              2553              2554     

                                                  ลบ.      ร้อยละ    ลบ.      ร้อยละ    ลบ.      ร้อยละ

  1. ธุรกิจสำนักพิมพ์                                                                               

  1.1 การผลิตและจำหน่ายพ็อคเก็ตบุ๊คส์                    45.16    14.93    57.94    19.99    62.73    21.14

  1.2 การผลิตและจำหน่ายสื่อสิ่งพิมพ์สำหรับเยาวชน           152.46   50.40    134.18   46.31    132.68   44.72

  2.                                              98.74    32.65    91.75    31.67    89.34    30.12
  ธุรกิจตัวแทนจำหน่ายสิ่งพิมพ์ต่างประเทศและบริการที่เกี่ยวข้อง                                                
  ^(ก)                                                                                         

  3. ธุรกิจจำหน่ายสินค้าและบริการทางอินเตอร์เน็ต           -        -        -        -        3.83     1.29

  4. รายได้อื่น ^(ข)                                 6.11     2.02     5.87     2.03     8.11     2.73

  รายได้รวม                                        302.47   100.00   289.74   100.00   296.69   100.00
  ----------------------------------------------- -------- -------- -------- -------- -------- --------

  หมายเหตุ: ^(ก) รวมรายได้จากค่าจ้างพิมพ์ ค่าจัดส่ง
  และค่าบริการจากการเป็นตัวแทนขายโฆษณาในสิ่งพิมพ์ต่างประเทศ

  ^(ข) รายได้อื่นๆ ได้แก่ รายได้จากการสัมมนา สอนภาษาต่างประเทศและทักษะการสื่อสาร
  ดอกเบี้ยรับ และรายการอื่นๆ เป็นต้น

ก.1 รายได้จากการผลิตและจำหน่ายพ็อคเก็ตบุ๊คส์

ในช่วงปี 2552 และ 2553 กลุ่มบริษัทฯ
มีรายได้จากการผลิตและจำหน่ายพ็อคเก็ตบุ๊คส์คิดเป็นสัดส่วนร้อยละ 14.93 และ 19.99 ตามลำดับ
โดยในปี 2552 กลุ่มบริษัทฯ มีรายได้จากธุรกิจนี้จำนวน 45.16 ล้านบาท ลดลง 11.01 ล้านบาท
จากรายได้ในปี 2551 จำนวน 56.17 ล้านบาท คิดเป็นอัตราการลดลงร้อยละ 19.60
เนื่องจากจำนวนหนังสือออกใหม่น้อยลง ยอดขายหนังสือใหม่ไม่เป็นไปตามเป้าหมาย
และจำนวนการพิมพ์ซ้ำปกเดิมน้อยลง

ในช่วงปี 2553 กลุ่มบริษัทฯ มีรายได้จากธุรกิจนี้จำนวน 57.94 ล้านบาท เพิ่มขึ้น 12.78 ล้านบาท
จากรายได้ปี 2552 จำนวน 45.16 ล้านบาท คิดเป็นอัตราการเพิ่มขึ้นร้อยละ 28.30
เนื่องจากบริษัทฯ
จำหน่ายหนังสือพ็อคเก็ตบุ๊คส์ที่มีเนื้อหาเกี่ยวกับโหราศาสตร์และสุขภาพที่เป็นที่นิยมอย่างสูงในตลาดและมีการจัดกิจกรรมส่งเสริมการขายอย่างต่อเนื่อง

ในช่วงปี 2554 กลุ่มบริษัทฯ มีรายได้จากธุรกิจนี้จำนวน 62.73 ล้านบาท เพิ่มขึ้น 4.79 ล้านบาท
จากรายได้ปี 2553 จำนวน 57.94 ล้านบาท คิดเป็นอัตราการเพิ่มขึ้นร้อยละ 8.27
เนื่องจากบริษัทฯ จำหน่ายหนังสือพ็อคเก็ตบุ๊คส์ที่มีเนื้อหาเกี่ยวกับโหราศาสตร์
สุขภาพและบุคคลที่สำคัญเช่น หนังสือสตีฟจ็อป ที่เป็นที่นิยมอย่างสูงในตลาด
และมีการจัดกิจกรรมส่งเสริมการขายอย่างต่อเนื่อง ประกอบกับทางบริษัทฯ
ยังมีการรับจ้างผลิตหนังสือเล่มเพิ่มขึ้น

ก.2 รายได้จากการผลิตและจำหน่ายสื่อสิ่งพิมพ์สำหรับเยาวชน

ในช่วงปี 2552 ปี 2553 กลุ่มบริษัทฯ
มีรายได้ส่วนใหญ่จากการผลิตและจำหน่ายสื่อสิ่งพิมพ์สำหรับเยาวชนคิดเป็นสัดส่วนร้อยละ 50.40
และ 46.31 ตามลำดับ โดยในปี 2552 กลุ่มบริษัทฯ มีรายได้จากธุรกิจนี้จำนวน 152.46 ล้านบาท
ลดลง 22.12 ล้านบาท จากปี 2551 จำนวน 174.58 ล้านบาท คิดเป็นอัตราการลดลงร้อยละ
12.67 โดยมีสาเหตุหลักจากจำนวนหนังสือออกใหม่น้อยลง ยอดพิมพ์ลดลง
รวมทั้งการสั่งซื้อจากเอเย่นต์และร้านหนังสือลดลง อย่างไรก็ตาม กลุ่มบริษัทฯ
ยังมีหนังสือการ์ตูนที่มียอดจำหน่ายสูง ได้แก่ นินจาคาถาโอ้โฮเฮะ เทพมรณะ เป็นต้น

ในช่วงปี 2553 กลุ่มบริษัทฯ มีรายได้จากธุรกิจนี้จำนวน 134.18 ล้านบาท ลดลง 18.28 ล้านบาท
จากรายได้ปี 2552 จำนวน 152.46 ล้านบาท คิดเป็นอัตราการลดลงร้อยละ 11.99
เนื่องจากยอดขายหนังสือการ์ตูนจากประเทศญี่ปุ่นลดลงจากเหตุการณ์ไม่สงบทางการเมืองที่ทำให้เอเย่นต์และร้านหนังสือสั่งหนังสือลดลง

ในช่วงปี 2554 กลุ่มบริษัทฯ มีรายได้จากธุรกิจนี้จำนวน 132.68 ล้านบาท ลดลง 1.50 ล้านบาท
จากรายได้ปี 2553 จำนวน 134.18 ล้านบาท คิดเป็นอัตราการลดลงร้อยละ 1.12
เนื่องจากยอดขายหนังสือการ์ตูนจากประเทศญี่ปุ่นลดลงจากน้ำท่วม
ทำให้บริษัทฯไม่สามารถกระจายยอดส่งได้ มีผลให้เอเย่นต์และร้านหนังสือสั่งหนังสือลดลง
ในขณะทีหนังสือเด็กเยาวชนเพิ่มขึ้นจากปีก่อนประมาณ 3%

ก.3 รายได้จากธุรกิจตัวแทนจำหน่ายสิ่งพิมพ์ต่างประเทศและบริการที่เกี่ยวข้อง

ในช่วงปี 2552 และปี 2553 กลุ่มบริษัทฯ
มีรายได้จากธุรกิจตัวแทนจำหน่ายสิ่งพิมพ์ต่างประเทศและบริการที่เกี่ยวข้องคิดเป็นสัดส่วนร้อยละ
32.65 และ 31.67 ตามลำดับ ซึ่งถือเป็นแหล่งรายได้อันดับสองของกลุ่มบริษัทฯ
รองจากการผลิตและจำหน่ายสื่อสิ่งพิมพ์สำหรับเยาวชน โดยในปี 2552 กลุ่มบริษัทฯ
มีรายได้จากธุรกิจนี้จำนวน 98.74 ล้านบาท ลดลง 0.24 ล้านบาท จากรายได้ในปี 2551 จำนวน
98.98 ล้านบาท คิดเป็นอัตราการลดลงร้อยละ 0.24 เนื่องจากสภาพเศรษฐกิจที่ชะลอตัวลง
แม้ว่ากลุ่มบริษัทฯ มีรายได้จากการรับจ้างพิมพ์ The Wall Street Journal, Asia.
ซึ่งโอนมาจากเนชั่นกรุ๊ปฯ ในเดือนตุลาคม 2551 เพิ่มขึ้น

ในช่วงปี 2553 กลุ่มบริษัทฯ มีรายได้จากธุรกิจนี้จำนวน 91.75 ล้านบาท ลดลง 6.99 ล้านบาท
จากรายได้ปี 2552 จำนวน 98.74 ล้านบาท คิดเป็นอัตราการลดลงร้อยละ 7.08
เนื่องจากเหตุการณ์วุ่นวายทางการเมืองทำให้นักท่องเที่ยวชาวต่างประเทศและชาวต่างประเทศที่เข้ามาทำงานในประเทศไทยซึ่งเป็นกลุ่มลูกค้าหลักมีจำนวนลดลง

ในช่วงปี 2554 กลุ่มบริษัทฯ มีรายได้จากธุรกิจนี้จำนวน 89.34 ล้านบาท ลดลง 2.41 ล้านบาท
จากรายได้ปี 2553 จำนวน 91.75 ล้านบาท คิดเป็นอัตราการลดลงร้อยละ 2.63
เนื่องจากเหตุการณ์น้ำท่วมและชาวต่างประเทศที่เข้ามาทำงานในประเทศไทยซึ่งเป็นกลุ่มลูกค้าหลักมีจำนวนลดลง

ก.4 รายได้จากธุรกิจจำหน่ายสินค้าและบริการทางอินเตอร์เน็ต

ในช่วงปี 2554 กลุ่มบริษัทฯ เริ่มมีรายได้จากธุรกิจนี้จำนวน 3.83 ล้านบาท
หรือคิดเป็นอัตราร้อยละ 1.29

ก.5 รายได้อื่นๆ

ในช่วงปี 2552 และปี 2553 กลุ่มบริษัทฯ มีรายได้อื่นๆ ซึ่งได้แก่ รายได้จากการสัมมนา
สอนภาษาต่างประเทศ และทักษะการสื่อสาร ดอกเบี้ยรับ รายได้เบ็ดเตล็ด และรายการอื่นๆ
เป็นต้น คิดเป็นสัดส่วนร้อยละ 2.02 และ 2.03 ตามลำดับ โดยในปี 2552 กลุ่มบริษัทฯ
มีรายได้อื่นๆ จำนวน 6.11 ล้านบาท ลดลง 7.20 ล้านบาท จากรายได้ในปี 2551 จำนวน
13.31 ล้านบาท คิดเป็นอัตราการลดลงร้อยละ 54.09

ในช่วงปี 2553 กลุ่มบริษัทฯ มีรายได้จากธุรกิจนี้จำนวน 5.87 ล้านบาท ลดลง 0.24 ล้านบาท
จากรายได้ปี 2552 จำนวน 6.11 ล้านบาท คิดเป็นอัตราการลดลงร้อยละ 3.93
โดยมีสาเหตุหลักจากการที่กลุ่มบริษัทฯ ไม่มีการดำเนินธุรกิจการอบรมสัมมนา,สอนภาษาต่างประเทศ
และทักษะการสื่อสารหลังจากไตรมาส 1 ปี 2552 เนื่องจากกลุ่มบริษัทฯ
ได้หยุดการดำเนินธุรกิจนี้แล้ว และกลุ่มบริษัทฯมีดอกเบี้ยรับเพิ่มขึ้นจากปีก่อนจำนวน 1.11 ล้านบาท

ในช่วงปี 2554 กลุ่มบริษัทฯ มีรายได้จากธุรกิจนี้จำนวน 8.11 ล้านบาท เพิ่มขึ้น 2.24 ล้านบาท
จากรายได้ปี 2553 จำนวน 5.87 ล้านบาท คิดเป็นอัตราการเพิ่มขึ้นร้อยละ 38.16
โดยมีสาเหตุหลักจากดอกเบี้ยรับที่เพิ่มขึ้นจำนวน 1.13 ล้านบาท
และค่าบริหารที่เพิ่มขึ้นจากปีก่อนและรายการอื่นอีกจำนวน 0.80 ล้านบาท

ข. ต้นทุนขายสินค้าและต้นทุนให้บริการ

  --------------------------- -------- ------- -------- ------- -------- -------
  ประเภท                      2552             2553             2554     

                              ลบ.      ร้อยละ   ลบ.      ร้อยละ   ลบ.      ร้อยละ
                                       ^(ก)             ^(ก)             ^(ก)

  ต้นทุนค่าลิขสิทธิ์                 40.23    13.45   39.79    14.02   36.18    12.54

  ต้นทุนอื่นๆ                     160.49   53.63   155.20   54.67   164.79   57.10

  รวมต้นทุนขายสินค้าและให้บริการ    200.72   67.08   194.99   68.69   200.97   69.64
  --------------------------- -------- ------- -------- ------- -------- -------

  หมายเหตุ: ^(ก) สัดส่วนร้อยละต่อรายได้จากการขายสินค้าและการให้บริการ

สัดส่วนค่าลิขสิทธิ์ของกลุ่มบริษัทฯ คิดเป็นร้อยละ 13.45, 14.02 และ 12.54
ของรายได้จากการขายสินค้าและการให้บริการในปี 2552, 2553 และปี 2554 ตามลำดับ
โดยในปี 2552 และปี 2553 สัดส่วนค่าลิขสิทธิ์ของกลุ่มบริษัทฯ เพิ่มขึ้น
จากยอดขายหนังสือที่เพิ่มขึ้นซึ่งมาจากค่าลิขสิทธิ์ของหนังสือการ์ตูนค่ายญี่ปุ่น และปี 2554
สัดส่วนค่าลิขสิทธิ์ของกลุ่มบริษัทฯ ลดลงจากปี 2553 ซึ่งเกิดจากกลุ่มบริษัทฯ ตัดจ่าย
ค่าลิขสิทธิ์สิ่งพิมพ์ สอดคล้องตามยอดขายการผลิตและจำหน่ายสื่อสิ่งพิมพ์สำหรับเยาวชนที่ลดลง

สัดส่วนต้นทุนอื่นๆ ของกลุ่มบริษัทฯ คิดเป็นร้อยละ 53.63, 54.67 และ 57.10
ของรายได้จากการขายสินค้าและการให้บริการในปี 2552, 2553 และ 2554 ตามลำดับ โดยในปี
2553 มีสัดส่วนเพิ่มขึ้นเล็กน้อยจากปี 2552 ซึ่งเกิดจากจากบริษัทฯมีการรับจ้างพิมพ์หนังสือพิมพ์ The
Wall Street Journal, Asia.รวมทั้งบริการจัดส่งหนังสือพิมพ์และหนังสือแม็กกาซีนเพิ่มขึ้น
และปี 2554 มีสัดส่วนเพิ่มขึ้นคิดเป็นร้อยละ 2.43 ซึ่งเกิดจากการออกนิตยสาร JIRO
และมีการรับจ้างพิมพ์หนังสือพิมพ์และหนังสือแม็กกาซีนเพิ่มขึ้นจากปี 2553

ค. ค่าใช้จ่ายในการขายและบริหารรวมค่าใช้จ่ายอื่นๆ

  ----------------------------------------- ------- ------- ------- ------- ------- -------
  ประเภท                                    2552            2553            2554    

                                            ลบ.     ร้อยละ   ลบ.     ร้อยละ   ลบ.     ร้อยละ
                                                    ^(ค)            ^(ค)            ^(ค)

  ค่าใช้จ่ายในการบริหาร                         37.34   12.48   24.06   8.48    27.79   9.63

  ค่าตอบแทนพนักงาน                            22.24   7.43    23.75   8.37    23.34   8.09

  ค่าใช้จ่ายในการส่งเสริมการขาย                  5.56    1.86    12.26   4.32    15.28   5.29

  อื่นๆ                                       8.38    2.80    5.04    1.78    4.58    1.59

  รวมค่าใช้จ่ายในการขายและบริหารรวมค่าใช้จ่ายอื่นๆ   73.52   24.57   65.11   22.95   70.99   24.60
  ----------------------------------------- ------- ------- ------- ------- ------- -------

หมายเหตุ: ^(ก) สัดส่วนร้อยละต่อรายได้จากการขายสินค้าและการให้บริการ

กลุ่มบริษัทฯ มีสัดส่วนค่าใช้จ่ายในการบริหารร้อยละ 12.48, 8.48 และ 9.63
ของรายได้จากการขายสินค้าและการให้บริการในปี 2552, 2553 และ 2554 ตามลำดับ โดยในปี
2553 สัดส่วนค่าใช้จ่ายในการบริหารลดลงเนื่องจากกลุ่มบริษัทฯ
มีนโยบายในการลดค่าใช้จ่ายและควบคุมค่าใช้จ่ายในส่วนนี้ ในปี 2554 มีสัดส่วนที่เพิ่มขึ้นร้อยละ
1.15 เนื่องจากกลุ่มบริษัทฯ มีค่าใช้จ่ายจากการขยายธุรกิจ

สัดส่วนค่าตอบแทนพนักงานของกลุ่มบริษัทฯ คิดเป็นร้อยละ 7.43, 8.37 และ 8.09
ของรายได้จากการขายสินค้าและการให้บริการในปี 2552, 2553 และ 2554 ตามลำดับ
เมื่อเทียบตามร้อยละของรายได้ปี 2553 และปี 2554 สัดส่วนค่าตอบแทนพนักงานลดลงเล็กน้อย
แต่ถ้าเทียบจากจำนวนเงิน 22.24 ล้านบาท 23.75 ล้านบาท และ 23.34 ล้านบาท
จำนวนเงินในปี 2554 ลดลงจากปี 2553จำนวน 0.41 ล้านบาท

สัดส่วนค่าใช้จ่ายในการส่งเสริมการขายของกลุ่มบริษัทฯ คิดเป็นร้อยละ 1.86, 4.32 และ 5.29
ของรายได้จากการขายสินค้าและการให้บริการในปี 2552, 2553 และ 2554 ตามลำดับ
โดยมีแนวโน้มเพิ่มขึ้น เนื่องจากกลุ่มบริษัทฯ
มีการจัดการส่งเสริมการขายกับร้านค้าอย่างต่อเนื่องเพื่อกระตุ้นยอดขาย

สัดส่วนค่าใช้จ่ายอื่นๆของกลุ่มบริษัทฯ ประกอบด้วย ค่าธรรมเนียมวิชาชีพ และต้นทุนสินค้าบริจาค
คิดเป็นร้อยละ 2.80, 1.78 และ 1.59 ของรายได้จากการขายสินค้าและการให้บริการในปี
2552, 2553 และ 2554 ตามลำดับ โดยทั้งจำนวนเงินและอัตราส่วนลดลงจากปี
2552เนื่องจากกลุ่มบริษัทฯ มีค่าใช้จ่ายอื่นๆ เช่น ค่าใช้จ่ายในการเข้าตลาดหลักทรัพย์
และค่าธรรมเนียมวิชาชีพต่าง ๆ ลดลง

ง. อัตรากำไรขั้นต้นและอัตรากำไรสุทธิ

ในปี 2552, 2553 และ 2554 กลุ่มบริษัทฯ มีอัตรากำไรขั้นต้นร้อยละ 33.12, 31.31 และ
30.36 ตามลำดับ โดยกลุ่มบริษัทฯ มีอัตรากำไรขั้นต้นลดลงในปี 2553 เนื่องจากกลุ่มบริษัทฯ
ตัดจ่ายค่าลิขสิทธิ์สิ่งพิมพ์สอดคล้องตามยอดขายที่ลดลง
และการเพิ่มขึ้นของต้นทุนการให้บริการจากการรับจ้างพิมพ์ Wall Street Journal. Asia
กลุ่มบริษัทฯ มีอัตรากำไรสุทธิร้อยละ 4.74, 7.15 และ 5.89 ในปี 2552 2553 และ 2554
ตามลำดับ โดยปี 2552 กลุ่มบริษัทฯ มีอัตรากำไรสุทธิต่ำลงจากการที่บริษัทฯ
มีสัดส่วนต้นทุนขายสินค้าและให้บริการ รวมทั้งสัดส่วนค่าใช้จ่ายในการขายและบริหารเพิ่มขึ้น
และในปี 2553 กลุ่มบริษัทฯ มีอัตรากำไรสุทธิเพิ่มขึ้น
เนื่องจากสามารถควบคุมต้นทุนขายสินค้าและให้บริการ และค่าใช้จ่ายในการขายและบริหารได้ดีขึ้น
และในปี 2554 กลุ่มบริษัทฯ
มีอัตรากำไรสุทธิลดลงเนื่องจากกลุ่มบริษัทฯมีค่าใช้จ่ายในการขายและบริหารเพิ่มขึ้นจากปี 2553
ซึ่งเกิดจากการดำเนินงานและการขยายธุรกิจ

11.2.3 ฐานะทางการเงิน

ก. สินทรัพย์

ณ สิ้นปี 2553 กลุ่มบริษัทฯ มีสินทรัพย์รวม 281.65 ล้านบาท เพิ่มขึ้น 41.08 ล้านบาท
หรือเพิ่มขึ้นร้อยละ 17.08 จากยอดสินทรัพย์รวม ณ สิ้นปี 2552 และ ณ สิ้นปี 2554 กลุ่มบริษัทฯ
มีสินทรัพย์รวม 308.77 ล้านบาท เพิ่มขึ้น 27.12 ล้านบาท หรือเพิ่มขึ้นร้อยละ 9.63
จากยอดสินทรัพย์รวม ณ สิ้นปี 2553 โดยสินทรัพย์หลักของกลุ่มบริษัทมี 4 ประเภท คือ ลูกหนี้การค้า
สินค้าคงเหลือ เงินสดและรายการเทียบเท่า และสินทรัพย์ไม่มีตัวตน ซึ่งมีสัดส่วนต่อสินทรัพย์รวม ณ
สิ้นปี 2554 เท่ากับร้อยละ 33.39, 30.54, 9.54 และ 12.62 ตามลำดับ
การเปลี่ยนแปลงของสินทรัพย์หลักดังกล่าวมีรายละเอียดดังต่อไปนี้

ก.1 ลูกหนี้การค้า

+-------------------------+--------------+--------------+--------------+
| (หน่วย: ล้านบาท)          | 31 ธ.ค. 2552 | 31 ธ.ค. 2553 | 31 ธ.ค. 2554 |
+-------------------------+--------------+--------------+--------------+
| กิจการที่เกี่ยวข้องกัน :       |              |              |              |
+-------------------------+--------------+--------------+--------------+
|   ยังไม่ครบกำหนดชำระ      | 19.74        | 20.94        | 15.08        |
+-------------------------+--------------+--------------+--------------+
|   เกินวันครบกำหนดชำระ     |              |              |              |
+-------------------------+--------------+--------------+--------------+
|   น้อยกว่า 6 เดือน         | 22.91        | 18.15        | 29.33        |
+-------------------------+--------------+--------------+--------------+
|   6 - 12 เดือน           | -            | 4.79         | 4.71         |
+-------------------------+--------------+--------------+--------------+
|   มากกว่า 12 เดือน        | 0.10         | 0.10         | 0.09         |
+-------------------------+--------------+--------------+--------------+
|                         | 42.75        | 43.98        | 49.21        |
+-------------------------+--------------+--------------+--------------+
| หัก ค่าเผื่อหนี้สงสัยจะสูญ      | (0.10)       | (0.10)       | (0.10)       |
+-------------------------+--------------+--------------+--------------+
| สุทธิ                     | 42.65        | 43.88        | 49.11        |
+-------------------------+--------------+--------------+--------------+
| กิจการอื่นๆ :              |              |              |              |
+-------------------------+--------------+--------------+--------------+
|   ยังไม่ครบกำหนดชำระ      | 54.05        | 52.13        | 52.12        |
+-------------------------+--------------+--------------+--------------+
|   เกินกำหนดชำระ          |              |              |              |
+-------------------------+--------------+--------------+--------------+
|   น้อยกว่า 6 เดือน         | 6.86         | 4.53         | 6.30         |
+-------------------------+--------------+--------------+--------------+
|   6 - 12 เดือน           | 1.17         | 2.26         | 1.45         |
+-------------------------+--------------+--------------+--------------+
|   มากกว่า 12 เดือน        | 2.41         | 3.75         | 8.51         |
+-------------------------+--------------+--------------+--------------+
|                         | 64.49        | 62.67        | 68.38        |
+-------------------------+--------------+--------------+--------------+
| หัก ค่าเผื่อหนี้สงสัยจะสูญ      | (4.05)       | (4.98)       | (4.22)       |
+-------------------------+--------------+--------------+--------------+
|   ค่าเผื่อสินค้ารับคืน         | (11.07)      | (10.49)      | (10.17)      |
+-------------------------+--------------+--------------+--------------+
| สุทธิ                     | 49.37        | 47.20        | 53.99        |
+-------------------------+--------------+--------------+--------------+
| รวมลูกหนี้การค้า            | 92.02        | 91.08        | 103.10       |
+-------------------------+--------------+--------------+--------------+

ลูกหนี้การค้าของกลุ่มบริษัทฯ ประกอบด้วยลูกหนี้การค้ากิจการที่เกี่ยวข้องกัน
และลูกหนี้การค้ากิจการอื่นๆ โดยมีการหักค่าเผื่อหนี้สงสัยจะสูญ ซึ่งกลุ่มบริษัทฯ
จะมีการตั้งค่าเผื่อดังกล่าวเป็นสัดส่วนร้อยละ 1 ของยอดขายในแต่ละเดือน
ประกอบกับการพิจารณาประวัติการชำระหนี้
และการคาดการณ์เกี่ยวกับการชำระหนี้ในอนาคตของลูกค้า นอกจากนั้น
ยังมีการหักค่าเผื่อสินค้ารับคืน ซึ่งกลุ่มบริษัทฯ
จะมีการตั้งค่าเผื่อดังกล่าวโดยใช้สัดส่วนร้อยละของจำนวนสินค้ารับคืนในอดีตย้อนหลัง 12
เดือนต่อจำนวนสินค้าที่ขายทั้งหมด โดยกลุ่มบริษัทฯ
จะตรวจสอบความเพียงพอของค่าเผื่อดังกล่าวทุกสิ้นไตรมาส

ณ สิ้นปี 2553 กลุ่มบริษัทฯ มีลูกหนี้การค้าจำนวน 91.08 ล้านบาท ลดลง 0.94 ล้านบาท
หรือลดลงร้อยละ 1.02 จากยอดลูกหนี้การค้า ณ สิ้นปี 2552
โดยในส่วนของลูกหนี้การค้ากิจการที่เกี่ยวข้องกันมีจำนวนที่เกินกำหนดชำระเพิ่มขึ้นเล็กน้อย
ซึ่งมีสาเหตุจากการที่ NED ไม่ได้รับชำระค่าหนังสือการ์ตูนจาก NEE ตามกำหนดเวลา
และในส่วนของลูกหนี้การค้ากิจการอื่นๆ มีจำนวนที่เกินกำหนดเกินกว่า 6 เดือนเพิ่มขึ้น
เนื่องจากเหตุการณ์วุ่นวายทางการเมืองทำให้ลูกค้าเอเย่นต์มีสภาพคล่องลดลงจึงชะลอการจ่ายชำระเงิน

ณ สิ้นปี 2554 กลุ่มบริษัทฯ มีลูกหนี้การค้าจำนวน 103.10 ล้านบาท เพิ่มขึ้น 12.02 ล้านบาท
หรือเพิ่มขึ้นร้อยละ 13.20 จากยอดลูกหนี้การค้า ณ สิ้นปี 2553
โดยในส่วนของลูกหนี้การค้ากิจการที่เกี่ยวข้องกันมีจำนวนที่เกินกำหนดชำระเพิ่มขึ้น
ซึ่งมีสาเหตุจากการที่ NED ไม่ได้รับชำระค่าหนังสือการ์ตูนจาก NEE ตามกำหนดเวลา
และในส่วนของลูกหนี้การค้ากิจการอื่นๆ มีจำนวนที่เกินกำหนดน้อยกว่า 6 เดือนเพิ่มขึ้น
เนื่องจากตัวแทนจำหน่ายหนังสือพิมพ์ต่างประเทศรายหนึ่งชำระหนี้ช้า
แต่ปัจจุบันได้ชำระหนี้ที่เกินกำหนดเรียบร้อยแล้ว
นอกจากนั้นสภาพเศรษฐกิจที่ยังคงชะลอตัวอยู่ทำให้ลูกค้าเอเย่นต์มีสภาพคล่องลดลงจึงชะลอการจ่ายชำระเงิน

ก.2 เงินสดและรายการเทียบเท่าเงินสด

ณ สิ้นปี 2553 กลุ่มบริษัทฯ มีเงินสดและรายการเทียบเท่าเงินสดจำนวน 51.66 ล้านบาท เพิ่มขึ้น
9.32 ล้านบาท หรือเพิ่มขึ้นร้อยละ 22.01 จากสิ้นปี 2552 เนื่องจากบริษัทฯ
มีเงินสดรับจากการออกหุ้นสามัญเพิ่มทุนสุทธิจำนวน 33.36 ล้านบาท
จ่ายเงินปันผลให้แก่ผู้ถือหุ้นจำนวน 23.20 ล้านบาท ชำระคืนเงินกู้ยืมระยะยาวจำนวน 5.09
ล้านบาท รวมทั้งมีเงินสดรับจากเงินกู้ระยะยาวเพิ่มจำนวน 12.50 ล้านบาท
และซื้อสินทรัพย์ไม่มีตัวตนจำนวน 29.42 ล้านบาท

ณ สิ้นปี 2554 กลุ่มบริษัทฯ มีเงินสดและรายการเทียบเท่าเงินสดจำนวน 29.45 ล้านบาท ลดลง
22.21 ล้านบาท หรือลดลงร้อยละ 42.99 จากสิ้นปี 2553 เนื่องจากบริษัทฯ
จ่ายเงินปันผลให้แก่ผู้ถือหุ้นจำนวน 4.25 ล้านบาท ชำระคืนเงินกู้ยืมระยะยาวจำนวน 10.15
ล้านบาท รวมทั้งมีเงินสดรับจากเงินกู้ระยะยาวเพิ่มจำนวน 12.50 ล้านบาท
และซื้อสินทรัพย์ไม่มีตัวตนจำนวน 32.92 ล้านบาท

ก.3 สินค้าคงเหลือ

  -------------------------------- ------------ ------------ --------------
  (หน่วย: ล้านบาท)                   31 ธ.ค. 2552 31 ธ.ค. 2553 31 ธ.ค. 2554

  สินค้าสำเร็จรูป                      126.40       135.99       154.42

  หัก ค่าเผื่อสินค้าล้าสมัย                (72.73)      (67.20)      (60.12)

  สุทธิ                              53.67        68.79        94.30
  -------------------------------- ------------ ------------ --------------

สินค้าคงเหลือของกลุ่มบริษัทฯ ประกอบด้วยวัตถุดิบ และสินค้าสำเร็จรูปซึ่งเป็นสิ่งพิมพ์
โดยมีการหักค่าเผื่อสินค้าล้าสมัย ซึ่งกลุ่มบริษัทฯ จะมีการตั้งค่าเผื่อสินค้าล้าสมัยในสัดส่วนร้อยละ
100 ของมูลค่าสินค้าคงเหลือที่มีอายุมากกว่า 1 ปีขึ้นไปและผลิตครบชุดแล้ว
และของสินค้าคงเหลือที่มีอายุมากกว่า 3 ปีขึ้นไปแต่ยังผลิตไม่ครบชุด
อย่างไรก็ตามสินค้าที่ตั้งค่าเผื่อสินค้าล้าสมัยแล้ว ยังคงสามารถจำหน่ายได้ตามปกติ

ณ สิ้นปี 2553 กลุ่มบริษัทฯ มีสินค้าคงเหลือสุทธิจำนวน 68.79 ล้านบาท เพิ่มขึ้น 15.12 ล้านบาท
หรือเพิ่มขึ้นร้อยละ 28.17 จากสิ้นปี 2552 เนื่องจาก กลุ่มบริษัทฯ ได้จำหน่ายสินค้าล้าสมัย
ทำให้ค่าเผื่อสินค้าล้าสมัยลดลง แต่มีการซื้อสินค้าคงเหลือเพิ่มขึ้นจากปีก่อนจำนวน 9.59 ล้านบาท

ณ สิ้นปี 2554 กลุ่มบริษัทฯ มีสินค้าคงเหลือสุทธิจำนวน 94.30 ล้านบาท เพิ่มขึ้น 25.51 ล้านบาท
หรือเพิ่มขึ้นร้อยละ 37.08 จากสิ้นปี 2553 เนื่องจาก กลุ่มบริษัทฯ
ได้จำหน่ายสินค้าล้าสมัยรวมทั้งบริหารสินค้าคงคลัง ทำให้ค่าเผื่อสินค้าล้าสมัยลดลง
แต่มีการซื้อสินค้าคงเหลือเพิ่มขึ้นจากปีก่อนจำนวน 18.44 ล้านบาท

ก.4 สินทรัพย์ไม่มีตัวตน

ณ สิ้นปี 2553 กลุ่มบริษัทฯ มีสินทรัพย์ไม่มีตัวตนจำนวน 27.23 ล้านบาท เพิ่มขึ้น 8.46 ล้านบาท
หรือเพิ่มขึ้นร้อยละ 45.07 จากสิ้นปี 2552 และ ณ สิ้นปี 2554 กลุ่มบริษัทฯ
มีสินทรัพย์ไม่มีตัวตนจำนวน 38.98 ล้านบาท เพิ่มขึ้น 11.75 ล้านบาท หรือเพิ่มขึ้นร้อยละ 43.15
จากสิ้นปี 2553 เนื่องจากกลุ่มบริษัทฯ มีการซื้อลิขสิทธิ์สิ่งพิมพ์เพิ่มขึ้น
เพื่อรองรับกับการทำหนังสือในอนาคต

ข. แหล่งที่มาของเงินทุน

ข.1 หนี้สิน

หนี้สินหลักของกลุ่มบริษัท ณ สิ้นปี 2554 และ 2553 มี 2 ประเภท คือ เจ้าหนี้การค้า
ค่าใช้จ่ายค้างจ่ายและหนี้สินหมุนเวียนอื่น ซึ่งมีสัดส่วนต่อสินทรัพย์รวมเท่ากับร้อยละ 27.90 และ
13.12 ตามลำดับในปี 2554 และร้อยละ 27.05 และ 13.12 ตามลำดับในปี 2553
โดยค่าใช้จ่ายค้างจ่ายและหนี้สินหมุนเวียนอื่นส่วนใหญ่ประกอบด้วยค่าลิขสิทธิ์ค้างจ่ายของสิ่งพิมพ์ที่กลุ่มบริษัทฯ
บันทึกตามสัญญาที่ตกลงกัน

ณ สิ้นปี 2553 กลุ่มบริษัทฯ มีหนี้สินรวม 137.56 ล้านบาท เพิ่มขึ้น 10.21ล้านบาท
หรือเพิ่มขึ้นร้อยละ 8.02 จากยอดหนี้สินรวม ณ สิ้นปี 2552 โดยมีสาเหตุหลักคือ
การลดลงของภาษีเงินได้ค้างจ่ายและค่าใช้จ่ายค้างจ่ายจำนวน 12.54 ล้านบาท
และการเพิ่มขึ้นของเจ้าหนี้การค้าและเจ้าหนี้อื่นกิจการการที่เกี่ยวข้องจำนวนรวม 6.62 ล้านบาท
อย่างไรก็ตาม ณ สิ้นปี 2553 กลุ่มบริษัทฯ
มีเงินเบิกเกินบัญชีและเงินกู้ยืมระยะยาวจากธนาคารรวมจำนวน 12.01 ล้านบาท เพิ่มขึ้น 11.83
ล้านบาท จากจำนวน 0.17 ล้านบาท ณ สิ้นปี 2552 เนื่องจากกลุ่มบริษัทฯ
มีการกู้เงินเพื่อใช้เป็นเงินทุนหมุนเวียนเพิ่มเติมในการดำเนินธุรกิจ และ ณ สิ้นปี 2554 กลุ่มบริษัทฯ
มีหนี้สินรวม 156.79 ล้านบาท เพิ่มขึ้น 19.23 ล้านบาท หรือเพิ่มขึ้นร้อยละ 13.98 จากหนี้สินรวม
ณ สิ้นปี 2553 โดยมีสาเหตุหลักคือ เงินเบิกเกินบัญชีและเงินกู้ยืมระยะยาวจากธนาคารรวมจำนวน
12.73 ล้านบาท เพิ่มขึ้น 0.72 ล้านบาท ณ สิ้นปี 2553 เนื่องจากกลุ่มบริษัทฯ
มีการกู้เงินเพื่อใช้เป็นเงินทุนหมุนเวียนเพิ่มเติมในการดำเนินธุรกิจ
ค่าใช้จ่ายค้างจ่ายและหนี้สินหมุนเวียนเพิ่มขึ้น 3.55 ล้านบาท หรือเพิ่มขึ้นร้อยละ 9.61

ข.2 ส่วนของผู้ถือหุ้น

ณ สิ้นปี 2553 กลุ่มบริษัทฯ มีส่วนของผู้ถือหุ้นรวม 144.09 ล้านบาท เพิ่มขึ้น 30.87 ล้านบาท
หรือเพิ่มขึ้นร้อยละ 27.26 จากส่วนของผู้ถือหุ้น ณ สิ้นปี 2552 เนื่องจาก
บริษัทมีการออกหุ้นสามัญเพิ่มทุนจำนวน 15.00 ล้านบาทและมีส่วนเกินมูลค่าหุ้นจำนวน 18.35
ล้านบาท ณ สิ้นปี 2554 กลุ่มบริษัทฯ มีส่วนของผู้ถือหุ้นรวม 151.98 ล้านบาท เพิ่มขึ้น 7.89
ล้านบาท หรือเพิ่มขึ้นร้อยละ 5.48 จากส่วนของผู้ถือหุ้น ณ สิ้นปี 2553

ค. สภาพคล่อง

ใน สิ้นปี 2553 กลุ่มบริษัทฯ มีวงจรเงินสด (Cash Cycle) เท่ากับ 112.39 วัน เพิ่มขึ้น 13.14
วัน จาก 99.25 วันในช่วงปี 2552 เนื่องจากกลุ่มบริษัทฯ มีลูกหนี้การค้าเพิ่มขึ้นจากการที่ NED
ไม่ได้รับชำระค่าหนังสือการ์ตูนจาก NEE ตามกำหนดเวลา
และเหตุการณ์วุ่นวายทางการเมืองทำให้ลูกค้าเอเย่นต์หนังสือการ์ตูนมีสภาพคล่องลดลงจึงชะลอการจ่ายชำระเงิน
นอกจากนั้น สินค้าคงเหลือของกลุ่มบริษัทฯ ยังเพิ่มขึ้นจากการที่ค่าเผื่อสินค้าล้าสมัยลดลง และในปี
2554 กลุ่มบริษัทฯมีวงจรเงินสดเท่ากับ 140.56 เพิ่มขึ้น 28.17 วัน จาก 112.39 วันในปี 2553
เนื่องจากกลุ่มบริษัทฯมีลูกหนี้การค้าเพิ่มขึ้นจากการที่ NED ไม่ได้รับชำระค่าหนังสือการ์ตูนจาก NEE
ตามกำหนดเวลา
และเหตุการณ์น้ำท่วมทำให้ลูกค้าเอเย่นต์หนังสือการ์ตูนมีสภาพคล่องลดลงจึงชะลอการจ่ายชำระเงิน
รวมทั้งอัตราส่วนหมุนเวียนของสินค้าคงเหลือของกลุ่มบริษัทฯลดลงซึ่งเกิดจากการไม่สามารถกระจายสินค้าได้ตามเป้าหมาย

เงินสดจากกิจกรรมดำเนินงาน

ในช่วงปี 2552 กลุ่มบริษัทฯ มีเงินสดสุทธิได้มาจากกิจกรรมดำเนินงานจำนวน 36.47 ล้านบาท
ลดลง 31.17 ล้านบาท หรือลดลงร้อยละ 46.08 จากในช่วงปี 2551 เนื่องจากกลุ่มบริษัทฯ
มียอดขายลดลง รวมทั้งมีลูกหนี้การค้าและรายได้ค้างรับเพิ่มขึ้นจากสภาพเศรษฐกิจที่ชะลอตัว และปี
2553 กลุ่มบริษัทฯ มีเงินสดสุทธิได้มาจากกิจกรรมดำเนินงานจำนวน 15.11 ล้านบาท ลดลง
21.36 ล้านบาท หรือลดลงร้อยละ 58.57 จากในช่วงเดียวกันปี 2552 เนื่องจากกลุ่มบริษัทฯ
มีสินค้าคงเหลือ สินทรัพย์หมุนเวียนอื่นและเงินฝากที่มีข้อจำกัดในการใช้เพิ่มขึ้น
และลูกหนี้การค้าลดลง และในปี 2554 กลุ่มบริษัทฯมีเงินสดสุทธิได้มาจากกิจกรรมดำเนินงานจำนวน
14.65 ล้านบาท ลดลง 0.46 ล้านบาทหรือลดลงร้อยละ 3 ในปี 2553
เนื่องจากกลุ่มบริษัทฯมีขาดทุนจากสินค้าล้าสมัย และเงินฝากที่มีข้อจำกัดลดลงจาก ปี 2553
รวมทั้งลูกหนี้การค้า เจ้าหนี้การค้าและค่าใช้จ่ายค้างจ่ายเพิ่มขึ้นจากสภาพคล่องของกลุ่มบริษัทฯ

เงินสดจากกิจกรรมลงทุน

ในช่วงปี 2552 กลุ่มบริษัทฯ มีเงินสดสุทธิใช้ไปในกิจกรรมลงทุนจำนวน 31.01 ล้านบาท
เทียบกับในช่วงปี 2551 ที่กลุ่มบริษัทฯ มีเงินสดสุทธิได้มาจากกิจกรรมลงทุนจำนวน 17.59 ล้านบาท
เนื่องจากในปี 2552 กลุ่มบริษัทฯ ไม่มีเงินสดรับจากเงินให้กู้ยืมระยะสั้นแก่กิจการที่เกี่ยวข้องกัน
รวมทั้งซื้อสินทรัพย์ที่ไม่มีตัวตนและเงินลงทุนชั่วคราวเพิ่มขึ้น และปี 2553 กลุ่มบริษัทฯ
มีเงินสดสุทธิใช้ไปในกิจกรรมลงทุนจำนวน 26.67 ล้านบาท เทียบกับช่วงเดียวกันในปี 2552 ลดลง
4.34 ล้านบาท เนื่องจากกลุ่มบริษัทฯ ซื้ออุปกรณ์และสินทรัพย์ไม่มีตัวตนเพิ่มขึ้นจำนวน 5.48
ล้านบาท และในปี 2554 กลุ่มบริษัทฯมีเงินสดสุทธิใช้ไปในกิจกรรมลงทุนจำนวน 31.65 ล้านบาท
เพิ่มขึ้น 4.98 ล้านบาท เนื่องจากกลุ่มบริษัทฯซื้อสินทรัพย์ไม่มีตัวตนเพิ่มขึ้นจำนวน 3.50 ล้านบาท
ซื้ออุปกรณ์ลดลงจำนวน 2.39 ล้านบาท
รวมทั้งมีการรับดอกเบี้ยที่เกิดจากดอกเบี้ยรับในกลุ่มบริษัทฯเพิ่มขึ้นจำนวน 1.13 ล้านบาท

เงินสดจากกิจกรรมจัดหาเงิน

ในช่วงปี 2553 กลุ่มบริษัทฯ มีเงินสดสุทธิได้มาจากกิจกรรมจัดหาเงินจำนวน 20.87 ล้านบาท
เมื่อเทียบกับในช่วงปี 2552 ที่กลุ่มบริษัทฯ มีเงินสดใช้ไปในกิจกรรมจัดหาเงินจำนวน 34.89
ล้านบาท เนื่องจากในปี 2553 บริษัทฯ มีเงินสดรับสุทธิจากการออกหุ้นสามัญเพิ่มทุน 36.00
ล้านบาท มีเงินสดรับจากเงินกู้ยืมระยะยาว 12.50 ล้านบาท
รวมทั้งมีการจ่ายปันผลให้แก่ผู้ถือหุ้นและเงินเบิกเกินบัญชีธนาคารน้อยกว่าปี 2552จำนวน 11.80
ล้านบาท และ 4.38 ล้านบาท ตามลำดับ และในปี 2554 กลุ่มบริษัทฯ
มีเงินสดสุทธิใช้ไปในกิจกรรมจัดหาเงินจำนวน 5.21 ล้านบาท เมื่อเทียบกับในช่วงปี 2553
ที่กลุ่มบริษัทฯ มีเงินสดสุทธิได้มาจากกิจกรรมจัดหาเงินจำนวน 20.87 ล้านบาท
เนื่องจากกลุ่มบริษัทมีการชำระคืนเงินกู้ยืมระยะยาวเพิ่มขึ้น 5.06 ล้านบาท
และมีการจ่ายเงินปันผลให้แก่ผู้ถือหุ้นลดลงจากปีก่อนจำนวน 18.95 ล้านบาท

11.3 ปัจจัยหลักและอิทธิพลหลักที่อาจมีผลต่อการดำเนินงานหรือฐานะทางการเงินในอนาคต

11.3.1 การขยายธุรกิจไปยังโครงการใหม่

กลุ่มบริษัทฯ มีโครงการที่จะใช้ประสบการณ์และความชำนาญของกลุ่มบริษัทฯ
รวมทั้งการหาเนื้อหาที่แตกต่าง และโอกาสจากช่องว่างทางการตลาด ในการออกสิ่งพิมพ์ฉบับใหม่
โดยกลุ่มบริษัทฯ คาดว่าการออกสินค้าใหม่นี้จะส่งผลดีแก่กลุ่มบริษัทฯ
ในการเพิ่มรายได้ให้แก่กลุ่มบริษัทฯ จากการขายสิ่งพิมพ์และการขายโฆษณาในสิ่งพิมพ์ดังกล่าว
การขยายกลุ่มลูกค้าเป้าหมายของกลุ่มบริษัทฯ การลดความเสี่ยงจากการพึ่งพิงการ์ตูนจากแหล่งเดียว
และเพิ่มการ์ตูนที่เขียนโดยคนไทย รวมทั้งสร้างโอกาสในการหารายได้ต่อยอดในอนาคต อาทิ
รายได้จากการขายการ์ตูนรวมเล่ม และรายได้จากสื่อใหม่ เป็นต้น

นอกจากนี้ กลุ่มบริษัทฯ มีโครงการในการใช้ประโยชน์จากเนื้อหา (Content) ที่กลุ่มบริษัทฯมี
และความสัมพันธ์อันดีระหว่างกลุ่มบริษัทฯ กับเจ้าของลิขสิทธิ์ในต่างประเทศ
มาใช้ประโยชน์เพื่อการสร้างรายได้ใหม่จากสื่อใหม่
และได้กำหนดแนวทางในการต่อยอดไปยังสื่อใหม่ใน 3 เรื่องคือ 1)
การให้บริการเว็บไซต์ทางอินเตอร์เน็ต 2) การให้บริการ Content ผ่านโทรศัพท์เคลื่อนที่ และ
3) การให้บริการ Content ผ่านเครื่องดิจิทัลอื่นๆ ดังรายละเอียดในข้อที่ 6 โครงการในอนาคต
โดยกลุ่มบริษัทฯคาดว่าการให้บริการผ่านสื่อใหม่นี้ จะส่งผลดีกับบริษัทฯ
ในการเพิ่มโอกาสในการสร้างรายได้ให้แก่กลุ่มบริษัทฯ จากการขายโฆษณาและสปอนเซอร์
รวมทั้งรายได้จากผู้ใช้บริการ การตอบสนองความต้องการของกลุ่มลูกค้าปัจจุบันของกลุ่มบริษัทฯ
ที่มีความต้องการบริโภคเนื้อหาผ่านช่องทางใหม่ การขยายกลุ่มลูกค้าเป้าหมายของกลุ่มบริษัทฯ
และการเพิ่มช่องทางใหม่ในการบริหารความสัมพันธ์กับลูกค้า(Customer Relationship
Management) เพื่อสนับสนุนธุรกิจสิ่งพิมพ์และธุรกิจอื่นๆของกลุ่มบริษัทฯ

นอกจากนี้ กลุ่มบริษัทฯ
ยังมีโครงการผลิตรายการการ์ตูนและรายการที่เกี่ยวข้องกับเยาวชนเพื่อแพร่ภาพผ่านสื่อโทรทัศน์
และการบริหารตัวการ์ตูนเพื่อต่อยอดการดำเนินธุรกิจของกลุ่มบริษัทฯให้ครบวงจรและเพิ่มโอกาสในการสร้างแหล่งรายได้ใหม่แก่กลุ่มบริษัทฯ
อีกด้วย

11.3.2 การเพิ่มขึ้นของราคากระดาษและการขาดแคลนกระดาษ

วัตถุดิบหลักที่สำคัญในการผลิตสื่อสิ่งพิมพ์ คือ กระดาษ ซึ่งคิดเป็นต้นทุนประมาณร้อยละ 19.27
ของต้นทุนขายและบริการตามงบการเงินรวมของกลุ่มบริษัทฯ ใน ปี 2553 และ ร้อยละ16.64 ในปี
2554 โดยกระดาษที่ใช้ในการผลิตสิ่งพิมพ์จัดเป็นสินค้าประเภท Commodity
ที่มีการเปลี่ยนแปลงทางด้านราคาแปรผันตามความต้องการของการบริโภคและปริมาณการผลิตของผู้ผลิต
(Demand & Supply) ดังนั้นกลุ่มบริษัทฯ จึงมีความเสี่ยงจากการผันผวนของราคากระดาษ
ซึ่งอาจส่งผลกระทบโดยตรงต่อต้นทุนการผลิตและกำไรสุทธิของกลุ่มบริษัทฯ นอกจากนั้น บริษัทฯ
ยังมีความเสี่ยงจากการขาดแคลนกระดาษ Newsprint ชนิดม้วนที่ใช้พิมพ์หนังสือพิมพ์ นิตยสาร
และหนังสือที่มียอดพิมพ์สูง ซึ่งเป็นวัตถุดิบที่สำคัญที่บริษัทฯ ใช้ในการผลิตสิ่งพิมพ์

ในการลดความเสี่ยงจากการขาดแคลนกระดาษและการปรับตัวเพิ่มขึ้นของราคากระดาษ
Newsprint ชนิดม้วน กลุ่มบริษัทฯ จะสั่งซื้อจากบริษัทในเครือเนชั่นกรุ๊ปฯ
สำหรับการจัดพิมพ์ที่โรงพิมพ์ในเครือเนชั่นกรุ๊ปฯ ซึ่งเป็นการจัดพิมพ์ส่วนใหญ่ของกลุ่มบริษัทฯ
โดยเนชั่นกรุ๊ปฯ มีประสบการณ์ในการจัดซื้อกระดาษเป็นระยะเวลานาน
มีการจัดซื้อกระดาษสำรองไว้ และเข้าใจในวงจรของราคากระดาษเป็นอย่างดี รวมทั้งเนชั่นกรุ๊ปฯ
ได้มีการบริหารความเสี่ยงจากอัตราแลกเปลี่ยนโดยการทำ Forward Contract
ไว้ตามปริมาณกระดาษที่คาดว่าจะใช้ล่วงหน้า ดังนั้น การจัดซื้อกระดาษจากเนชั่นกรุ๊ปฯ
จึงช่วยลดความเสี่ยงจากความผันผวนของราคากระดาษ และการขาดแคลนกระดาษได้

นอกจากนี้ กลุ่มบริษัทฯ จะสั่งจองกระดาษก่อนการตั้งราคาขายของหนังสือ เพื่อให้กลุ่มบริษัทฯ
ยังสามารถรักษาสัดส่วนของต้นทุนกระดาษต่อราคาหนังสือไว้ได้
รวมทั้งบริษัทฯสามารถปรับราคาของหนังสือหลายประเภทขึ้นได้
ในกรณีที่ต้นทุนกระดาษเพิ่มขึ้นอย่างเป็นสาระสำคัญ

11.3.3 การด้อยค่าของสินค้าคงเหลือ

ปัจจุบัน สิ่งพิมพ์ของกลุ่มบริษัทฯ มีการขายผ่านตัวแทนจำหน่ายเป็นส่วนใหญ่ โดยกลุ่มบริษัทฯ
จะรับคืนสิ่งพิมพ์ที่ไม่สามารถจำหน่ายได้จากตัวแทนจำหน่าย
ซึ่งอาจเป็นผลให้มีสิ่งพิมพ์เป็นสินค้าคงเหลือเป็นจำนวนมากได้
สินค้าคงเหลือดังกล่าวมีโอกาสเสื่อมคุณภาพ เสียหาย และล้าสมัยเมื่อเวลาผ่านไป
ซึ่งอาจส่งผลกระทบต่อผลการดำเนินงานของกลุ่มบริษัทฯ อย่างไรก็ตาม กลุ่มบริษัทฯ
ได้มีการตั้งค่าเผื่อสินค้าล้าสมัยในสัดส่วนร้อยละ 100 ของมูลค่าสินค้าคงเหลือที่มีอายุมากกว่า 1
ปีขึ้นไปและผลิตครบชุดแล้ว และของสินค้าคงเหลือที่มีอายุมากกว่า 3 ปีขึ้นไปแต่ยังผลิตไม่ครบชุด
โดยมีการตั้งค่าเผื่อดังกล่าวทุกเดือน นอกจากนั้น เพื่อลดปริมาณสินค้าคงเหลือ กลุ่มบริษัทฯ
จะนำเอาหนังสือเก่าออกมาจำหน่ายเป็นระยะๆ
โดยการจัดกิจกรรมพิเศษเพื่อส่งเสริมการขายในงานนิทรรศการต่างๆที่จัดขึ้นเป็นประจำทุกปี
สำหรับหนังสือการ์ตูนที่มีเล่มต่อเนื่อง กลุ่มบริษัทฯ
จะดำเนินการนำเล่มที่ออกใหม่จำหน่ายควบคู่ไปกับเล่มที่ได้เคยวางจำหน่ายไปแล้ว
ซึ่งรวมถึงการนำการ์ตูนที่มีการออกจำหน่ายครบทุกเล่มแล้วมาจัดจำหน่ายรวมเป็นชุดเพื่อกระตุ้นการจำหน่ายด้วย

11.3.4 การแข่งขันและจำนวนคู่แข่งที่เพิ่มมากขึ้น

การแข่งขันในอุตสาหกรรมสิ่งพิมพ์ประเภทหนังสือระหว่างสำนักพิมพ์ขนาดใหญ่ปรับตัวเพิ่มสูงขึ้นในปัจจุบัน
ซึ่งอาจส่งผลกระทบต่อผลการดำเนินงานของกลุ่มบริษัทฯ ในอนาคต อย่างไรก็ตาม กลุ่มบริษัทฯ
เชื่อว่าจะสามารถรักษาความเป็นหนึ่งในผู้นำของอุตสาหกรรมสิ่งพิมพ์ประเภทหนังสือในประเทศไทยได้ต่อไปในอนาคต
โดยเฉพาะการเป็นหนึ่งในสำนักพิมพ์ที่มียอดจำหน่ายสื่อสิ่งพิมพ์สำหรับเยาวชนจากประเทศญี่ปุ่น
และประเทศในทวีปเอเชียสูงที่สุดในประเทศไทย จากจุดเด่นของกลุ่มบริษัทฯ
ที่มีความสัมพันธ์ที่ดีกับนักเขียนและสำนักพิมพ์ที่มีชื่อเสียง
และที่ประสบความสำเร็จในการผลิตและจัดจำหน่ายสื่อสิ่งพิมพ์ประเภทหนังสือมาอย่างต่อเนื่อง
ซึ่งทำให้กลุ่มบริษัทฯ
สามารถคัดเลือกสิ่งพิมพ์ที่มีแนวโน้มที่จะได้รับความนิยมสูงมาผลิตและจัดจำหน่ายได้ตามเป้าหมาย
นอกจากนั้น กลุ่มบริษัทฯ
ยังมีการผลิตสิ่งพิมพ์หลากหลายประเภทเพื่อครอบคลุมความต้องการของผู้อ่านทุกกลุ่ม
ซึ่งเป็นการลดความเสี่ยงจากการพึ่งพิงผู้อ่านกลุ่มใดกลุ่มหนึ่ง

5.  การปรับปรุงรายการค่าลิขสิทธิ์ค้างจ่าย

สำหรับงบการเงินสำหรับปีสิ้นสุดวันที่ 31 ธันวาคม 2552 บริษัทย่อย
และกิจการที่ควบคุมร่วมกันได้มีการปรับปรุงงบการเงินย้อนหลัง
เนื่องจากได้รับการตอบกลับจากผู้ให้ลิขสิทธิ์รายที่เหลืออยู่ว่ายอดคงเหลือล่าสุดของค่าลิขสิทธิ์ค้างจ่ายที่บันทึกไว้ในงบการเงินรวมปี
2551 ซึ่งมียอดคงเหลือ ณ วันที่ 31 ธันวาคม 2551 ในงบการเงินรวมสูงไป กลุ่มบริษัทฯ
ได้มีการปรับปรุงงบการเงินย้อนหลังที่มีต่องบดุลรวมปี 2551 โดยกำไรสะสม ณ วันที่ 1 มกราคม
2551 เพิ่มขึ้นจำนวน 2.22 ล้านบาท โดยไม่มีผลต่องบกำไรขาดทุนรวมสำหรับปี 2551
ดังรายละเอียดในหมายเหตุประกอบงบการเงินข้อ 4 ในงบการเงินปี 2552

อย่างไรก็ตาม กลุ่มบริษัทฯ
ยังมีค่าลิขสิทธิ์ค้างจ่ายที่ยังไม่สามารถติดต่อกับเจ้าของลิขสิทธิ์ได้ในงบดุลรวมประมาณ 3 ล้านบาท
(เฉพาะส่วนของกลุ่มบริษัทฯ ตามวิธีจัดทำงบการเงินรวมในกิจการที่ควบคุมร่วมกัน) ซึ่งกลุ่มบริษัทฯ
อยู่ระหว่างดำเนินการติดตามหนังสือยืนยันยอดและเอกสารหลักฐานประกอบจากเจ้าของลิขสิทธิ์เพื่อดำเนินการปรับปรุงงบการเงิน